הוועדה לקידום מעמד האישה ולשוויון מגדרי, כנסת 20, פרוטוקול מספר 69, 2016-03-14 11:00

עאידה תומא סלימאן: בוקר טוב לכולם.

עאידה תומא סלימאן: אני פותחת את הישיבה של הוועדה לקידום מעמד האישה.

עאידה תומא סלימאן: התאריך 14 במרץ 2016.

עאידה תומא סלימאן: אנחנו דנים היום בנושא של הארכת שעות פעילות מעונות היום לילדים.

עאידה תומא סלימאן: האמת, הדיון הזה בא לפי בקשה של החבר הכנסת גואטה, אני מודה לו שהתייצב ממש בזמן - - -

יגאל גואטה: לפני הזמן.

עאידה תומא סלימאן: אפילו לפני הזמן.

עאידה תומא סלימאן: אני אבקש ממך חבר הכנסת להציג בפנינו את הנושא.

עאידה תומא סלימאן: בבקשה.

יגאל גואטה: בוקר טוב לכולם.

יגאל גואטה: אני מודה ליושבת הראש עאידה תומה סלימאן ולא כמו שכולם שוגים - - -

עאידה תומא סלימאן: נכון, כולם עושים את הטעות הזאת.

יגאל גואטה: אבל אנחנו ש"סניקים, כולנו יודעים לדבר ערבית, אז סלימאן, איך שבקשתי אותה לכנס את הארגונים ולדון בנושא הזה, מיד נענתה במהירות.

יגאל גואטה: אני התוועדתי לנושא הזה בעקבות שפרסמתי בתור חבר כנסת חדש את הטלפון שלי בגלי צה"ל בתכנית של ירון דקל ואיתי סגל.

יגאל גואטה: אני ממש לא מצטער על זה, אני שמח בזה.

יגאל גואטה: אחרי זה גם פרסמו את זה אצל גורי אלפי בטלוויזיה, שאנחנו קשובים כמעט כל היום וכל הלילה לפניות של אנשים גם על מנת לעזור וגם על מנת לשמוע את רחשי הציבור, לשמוע את בעיות הציבור.

יגאל גואטה: אחד הנושאים שעליו קיבלנו, באמת עשרות טלפונים ,היה הנושא של מעונות יום.

יגאל גואטה: קיבלנו עשרות טלפונים מנשים עובדות שממש קשה להן להחזיק מעמד במקום העבודה בגלל הצורך לצאת תמיד לפני הזמן על מנת לשחרר את הילדים מהמעון.

יגאל גואטה: זה גורם להם המון המון חיכוכים במקומות העבודה שלהן, עם הבוסים שלהן, או חיכוכים עם הבעל מי יוצא את הילד.

יגאל גואטה: שמעתי שלהורים קוראים להם היום 'נהגי מרוצים'.

יגאל גואטה: אבא אחד אמר לי: 'אני נהג מרוצים, אני נהג ואני צריך לדאוג שהילדים יהיו מרוצים'.

יגאל גואטה: הוא כל היום רק לוקח ילדים.

יגאל גואטה: זה נושא שבאמת לא היה בעבר, אבל היום הוא נושא מאוד מאוד רציני.

יגאל גואטה: ההסעות האלה של הילדים, זה פשוט נהיה משהו רחב היקף, זה בבוקר לקחת אותם: 'אתה תיקח למעון ואני אקח לגן ואתה תיקח לבית הספר.

יגאל גואטה: בחזור אתה תאסוף אותם ואני אקח לחוג לבלט ואתה תיקח אותם לחוג קרטה'.

יגאל גואטה: זה נהייה פשוט כל היום מרוץ אחר עצמך של לקחת ולהחזיר את הילדים.

יגאל גואטה: אנחנו באמת, באמת רוצים לעודד את האימהות העובדות.

יגאל גואטה: אף על פי שאני חושב שזו עזרה לכל המשפחה, כי הרבה פעמים האבות הם אלה שמוציאים דווקא את הילדים מהמעונות, אבל בעיקר אנחנו רוצים לדאוג לאישה.

יגאל גואטה: אמרנו שאצלנו מעמד האישה זה כל השנה ולא רק בתאריך מסוים.

יגאל גואטה: בעקבות כך פניתי לכל הארגונים במכתב, אני מקווה שקיבלתם אותו.

יגאל גואטה: חבל לי ש"אמונה" לא נמצאים פה.

יגאל גואטה: שוחחתי בטלפון על כך עם ידידי מנכ"ל "נאות מרגלית" ליאור גבאי ואכן הוא אמר לי: 'תן לי ללמוד את הנושא כמה ימים, אבדוק מהן האפשרויות שאנחנו יכולים להירתם לנושא'.

יגאל גואטה: באמת לאחר כשבוע בערך הוא שלח לי מכתב, אני מודה לו על כך שהוא הולך להרים את הכפפה החל מ-1.9.

יגאל גואטה: אין לי ספק שגם האחרים ירימו את הכפפה, כי באמת העזרה שזה אמור לתת היא פי כמה וכמה גדולה לעומת הדברים שכרוכים בזה, ההתארגנויות או הלוגיסטיקה שכרוכה בזה, ולא שאני חושב שהלוגיסטיקה היא פשוטה.

יגאל גואטה: בהזדמנות זו אני גם רוצה להודות לך ולהודות לארגונים - - -

<מאירה בסוק: קיבלת מכתב גם מנעמ"ת גם כן, נכון?

יגאל גואטה: אני לא קיבלתי דבר.

יגאל גואטה: <קריאה:> אבל "ויצ"ו" שלחה.

<מאירה בסוק: נשלח לך ב-21.2.2016.

עאידה תומא סלימאן: או.

עאידה תומא סלימאן: קיי, אז נשמע מכם עכשיו את התשובות ששלחתם במכתב, כי בעצם לא חבר הכנסת וגם לא אני קיבלנו, שנינו.

יגאל גואטה: אני אשמח מאוד.

יגאל גואטה: אני באמת אסיר תודה בשם נשות ישראל.

עאידה תומא סלימאן: בוא נראה, נקבל תשובה, יכול להיות שאולי - - -

יגאל גואטה: אני אשמח להרמת הכפפה הזאת.

עאידה תומא סלימאן: סיימת חבר הכנסת?

יגאל גואטה: כן, דיברתי יותר מדי.

עאידה תומא סלימאן: תודה.

עאידה תומא סלימאן: אני נתתי לך לעשות את ההקדמה, זה בסדר, למרות שאני לא מסכימה על כולה, אבל בסדר.

יגאל גואטה: מותר לחלוק.

עאידה תומא סלימאן: בטח.

יגאל גואטה: העיקר שבסוף אנחנו מסכימים, בתוצאה.

עאידה תומא סלימאן: אם אתה מסכים איתי, אז בסדר.

יגאל גואטה: מסכים איתך, אצלנו כל השנה יום האישה - - -

עאידה תומא סלימאן: כן.

יגאל גואטה: על זה בוודאי אנחנו מסכימים.

עאידה תומא סלימאן: ברור.

עאידה תומא סלימאן: בגלל זה מבקשים בכנסת לעשות כבר יום הגבר, בגלל שכל השנה זה יום האישה.

עאידה תומא סלימאן: אתם יודעים שיש בקשה כזו.

עאידה תומא סלימאן: זאת לא בדיחה, כבר יש בקשה לחודש מאי ובדיון ארוך - - -

יגאל גואטה: אני עומד בתוקף שאם תהיה וועדה לגבר, שהיא תהייה גם פה.

עאידה תומא סלימאן: אצלי זה שוויון מגדרי, אז זה לשני הצדדים.

עאידה תומא סלימאן: בואו נעשה קצת סדר בישיבה.

עאידה תומא סלימאן: בעצם ההצעה הייתה, אנחנו יודעים שבמשרד הכלכלה בדרך כלל מאפשרים את הארכת יום הפעילות של המעון באם נרשמים, התנאי הוא שירשמו 20 ילדים - - -

יגאל גואטה: לא, אני חושב שזה פר כל ארגון.

עאידה תומא סלימאן: או.

עאידה תומא סלימאן: קיי.

עאידה תומא סלימאן: בעצם המטרה שלנו מהישיבה הזאת לברר האם באמת נוכל לצאת בבשורה כזו.

עאידה תומא סלימאן: אנחנו נשמע את המעורבים בין אם אלה שמנהלים את הפרויקטים או מאלה שבעצם לקחו על עצמם כבר את המשימה להאריך את יום העבודה בחצי שעה או בשעה, תלוי בכל מעון, כך שיתאפשר להורים לצאת מהעבודה בצורה רגוע, להגיע ולקחת את הילדים.

עאידה תומא סלימאן: מר ליאור גבאי מ"נאות מרגלית", אני מבינה שלקחתם על עצמכם את ההצעה הזו.

עאידה תומא סלימאן: בבקשה.

<ליאור גבאי: אני אסביר, קודם כל, כל פעם כשאני מגיע לוועדה פה אני אומר שאני שמח שכל מי שמדבר על חינוך ילדים בגיל הרך במדינת ישראל, זה ראוי, זה מבורך.

<ליאור גבאי: לעלות את הנושא בכל פורום אפשרי זה יציף את הבעיות ואני מקווה שלאט-לאט יפתור אותן.

<ליאור גבאי: דבר שני, הסיפור של הארכת שעות עבודה.

<ליאור גבאי: קודם כל, באמת הייתה אלי, כמו לשאר הארגונים, פניה מידידי, אנחנו חברים כבר שנים רבות, חבר הכנסת יגאל גואטה בנושא הארכת שעות הלימודים, שעות הפעילות במעונות היום.

<ליאור גבאי: כאשר בתחילה הוא לא היה מודע שמשרד הכלכלה מאפשר את האפשרות הזאת עד 5 בלא הגבלה.

<ליאור גבאי: זו המציאות הקיימת, משרד הכלכלה נותן את האפשרות שהורה שרוצה להישאר עד 5, מוסיפים לו שעה וזה אפילו מגולם בתעריף.

<ליאור גבאי: הם מקבלים אפשרות להשאיר את הילד עד שעה 5 ולקבל תמורה בגלל זה.

<ליאור גבאי: הבעיה הגדולה בסיפור הזה היא שתיים.

<ליאור גבאי: אחת, אם אנחנו מדברים פה קודם כל על ההיבט תעסוקת נשים, באמת מבחינת הבעיה של תעסוקת נשים יש פה בעיה אמתית.

<ליאור גבאי: נשים מסיימות את יום העבודה 4, רוצות לקחת את הילדים והן לא מספיקות לקחת אותם ממעונות היום כי נסגר ב-4.

<ליאור גבאי: הן צריכות לצאת לפני וכל מיני סיפורים כאלה.

<ליאור גבאי: הדבר השני שהוא לא פחות חשוב, זה בואו נסתכל על הילד בקצה.

<ליאור גבאי: הרי יש פה בסוף בסוף ילד שאנחנו עכשיו רוצים להגיד לו: 'לא מספיק שעות הניתוק שלך מהאימא עד השעה 4, שעות הניתוק שלך ימשכו עד השעה 4.5 סיבה כזאת או אחרת.

<ליאור גבאי: אם אנחנו משקללים את שתי הדברים האלה ואומרים, או.

<ליאור גבאי: קיי, מבחן התוצאה הוא בשביל לפתור בעיה שגם פותרת בעיה של תעסוקת נשים וגם מאפשרת לאותם ילדים להיכנס למסגרות, בא משרד הכלכלה ונתן לכאורה את הפתרון.

<ליאור גבאי: מה הבעיה, הפתרון הזה הוא יפה ברמת הרעיון, הוא לא פרקטי ברמה המעשית פרטנית לכל ילד וילד.

<ליאור גבאי: למה, כי משרד הכלכלה מאשר לכאורה מילד אחד, אבל להחזיק, הרי אנחנו לא מחזיקים בשום מסגרת, גם אצל עמיתי הארגונים: "ויצ"ו", "נעמ"ת", "אמונה, כולנו ביחד פועלים כמעט במרבית הדברים באותן אמות מידה ובאותם קריטריונים, אף אחד לא מחזיק מסגרת כזאת עם עובד אחד.

<ליאור גבאי: אין כזה דבר, כי מה יקרה אם העובד הזה יצטרך ללכת לשירותים או צריך ללכת אני לא יודע למה.

<ליאור גבאי: אין מצב כזה, אז צריך להחזיק שניים לפחות.

<ליאור גבאי: שניים לפחות אז מה יהיה, אם יש ילד אחד, אז מה, בשביל ילד אחד יחזיקו שתי מטפלות.

<ליאור גבאי: גם המימון של משרד הכלכלה הוא יהיה רחוק מלממן, זה לא מגיע לשום מסגרת.

<ליאור גבאי: כלומר, משרד הכלכלה נתן פתרון, אבל הוא לא פתרון ישים, אין לזה שום משמעות - - -

עאידה תומא סלימאן: ולכן מה ההצעה?

<ליאור גבאי: אני מחלק את עצתי לשתיים.

<ליאור גבאי: אחת, כתפיסה חברתית, כארגון שיש לו תפיסה חברתית רחבה בזה שהוא דואג לכל המגזרים, החלטנו שאנחנו ננסה להרים את הכפפה ביחד, כולם מובילים את העניין, אכן לנסות לפעול בכל מסגרת.

<ליאור גבאי: גם לנו עד היום יש הגבלה של מספר ילדים.

<ליאור גבאי: החלטנו לפתוח משנה הבאה, אולי נעודד הורים, אולי ניצור מצב שאת ההורים זה יעניין יותר וכן נמצא פתרון בלי הגבלה.

<ליאור גבאי: זו נקודה אחת.

<ליאור גבאי: ברמת המקרו מה שאני מציע, אני חושב שזה פתרון ישים, יכול להיות שהוא יצריך שינוי בחקיקה, אבל פתרון ישים והוא גם מעשי יותר.

<ליאור גבאי: אני חושב שברמת המקרו משרד הכלכלה צריך לסגור באופן גורף את מעונות היום בשעה 4.5.

<ליאור גבאי: המשמעות של זה היא, אותם הורים יוכלו לסיים את עבודתם ב-4 ולבוא ולקחת את הילד מהמעון.

<ליאור גבאי: אם משרד העבודה באופן גורף, וגם את זה הוא יכנס לתוך סל התשומות כמובן, לכל הדברים יש רכיבים משמעותיים, אם משרד הכלכלה יאפשר שמעון היום ייסגר ב-4.5.

<ליאור גבאי: לא מזמן הייתי בצרפת ובקהילה היהודית שם, הם אמרו לי שהפער של סגירת מוסדות החינוך תואם לפער של סגירת מקומות העבודה פלוס 45 דקות כי זה הזמן פחות או יותר שלקח ממסגרות העבודה.

<ליאור גבאי: - - - <קריאה:> אני אומרת, סוגרים את מקום העבודה?

<ליאור גבאי: בגדול אני אומר, מקומות עבודה, מפעלים כולם.

<ליאור גבאי: אם אתה סוגר את מעונות היום באופן גורף בשעה 4.5 פתרת את הבעיה הזאת למרבית ההורים.

<ליאור גבאי: זו ברמת המקרו הצעתי.

<ליאור גבאי: ברמת המיקרו אני חוזר, אנחנו לקחנו על עצמנו, בהתאם פנייתו של חבר הכנסת מרגי - -

יגאל גואטה: לכבוד לי להיקרא מרגי.

<ליאור גבאי: סליחה, גואטה, שניכם חברים שלי אז זה בעיה.

<ליאור גבאי: רעיון מאוד פשוט, אנחנו ננסה השנה לעודד את ההורים, שלא יהיה מצב שנשאר עם מסגרת שבו שני ילדים או שלושה ילדים רוצים להיות במסגרת הזאת, לכן ננסה לפתוח את זה בתחילת שנת הלימודים ללא הגבלה מספרית, מה שכיום - - -

עאידה תומא סלימאן: כלומר מספטמבר.

<ליאור גבאי: מספטמבר בעז"ה.

עאידה תומא סלימאן: תודה.

עאידה תומא סלימאן: עורכת הדין מאירה בסוק מ"נעמ"ת" בבקשה.

<מאירה בסוק: אני חשבתי שחבר הכנסת גואטה קיבל את המכתב - - -

יגאל גואטה: לא, אבל אני יכול להתנצל בשם הדואר או בשם הדואר האלקטרוני.

<מאירה בסוק: אין לי מושג, אני פשוט - - -

יגאל גואטה: אני מבטיח לבדוק את זה, רשמתי את זה.

יגאל גואטה: את אמרת שב-26 בפברואר.

<מאירה בסוק: מה-21 בפברואר.

<מאירה בסוק: אני מהלשכה המשפטית, אני לא ממעונות היום, אבל מה שכתוב כאן: 'השירות נקבע על החלטת הממשלה עבור הארכת יום הפעילות עד שעה 5, זה לבחירת ההורים ועל פי קריטריונים שיקבע משרד הכלכלה".

<מאירה בסוק: ב"נעמ"ת" מקבלים היום שירות כזה 2,000 ילדים ב-120 מעונות, הם מקבלים כבר היום את השירות הזה.

<מאירה בסוק: - - -

יגאל גואטה: סליחה, עד השעה - - -

<מאירה בסוק: עד השעה 5 מקבלים.

<מאירה בסוק: החובה שחלה על "נעמ"ת" קובעת שהתקינה שיש לתת לשעה נוספת זה: "שתי מטפלות למעון בין השעות 4 ל-5.

<מאירה בסוק: אין להשאיר ילדים ללא השגחה של שני מבוגרים במעון".

עאידה תומא סלימאן: יש הגבלה מבחינת הילדים, יש תנאי מינימום?

<מאירה בסוק: לא.

<מאירה בסוק: היא לא כתבה את המינימום - - -

יגאל גואטה: זאת הבעיה העיקרית.

<מאירה בסוק: אבל אני מאמינה שיש תנאי מינימום.

<מאירה בסוק: מה שאני מציעה, אני אכתוב על זה פרוטוקול, אני אעביר אותו למי שמוסמך מרשת החינוך של הגיל, אז אוכל לדעת יותר.

יגאל גואטה: ב"ויצ"ו" זה עד 10.

יגאל גואטה: מעשרה, כן.

עאידה תומא סלימאן: אני חושבת שהתשובה הזו היא תשובה לא ממש, כאילו לא תשובה להצעה שהוגשה.

עאידה תומא סלימאן: זאת תשובה של תיאור - -

<מאירה בסוק: לא, היא כותבת ככה: "על מנת ליישם בפועל" זה פר מעון, "מאחר והעלויות עבור שירות זה אינן בגין כוח האדם המטפל", אנחנו מחויבים בכמות ילדים מינימלית פר מעון.

<מאירה בסוק: "אין אנו מגבילים את כמות הילדים שמעוניינים להיכנס לשירות, אלא רק מוודאים מינימום אפשרי להפעלה".

עאידה תומא סלימאן: מה זה?

יגאל גואטה: לא הבנתי - - -

עאידה תומא סלימאן: מה זה המינימום האפשרי להפעלה?

<מאירה בסוק: כ-20 ילדים.

עאידה תומא סלימאן: אני יודעת, אבל היא לא אמרה מה המינימום אצלם כך שאני לא אוכל לדעת.

עאידה תומא סלימאן: אם המינימום הוא 10 ומקרה יש 9 ילדים, מפעילים או לא מפעילים, מאריכים או לא מאריכים?

<מאירה בסוק: אני לא יודעת.

<כפיר כהן: רק לבקש את סליחתך גברתי, מכיוון שאני צריך להגיע גם לדיון בוועדת הפנים.

עאידה תומא סלימאן: או.

עאידה תומא סלימאן: קיי, מתי הדיון, ב-12:00?

<כפיר כהן: עכשיו.

עאידה תומא סלימאן: עכשיו.

עאידה תומא סלימאן: בבקשה עורך הדין כפיר כהן - - -

<כפיר כהן: כן, סמנכ"ל משפט ורגולציה, מרכז השלטון המקומי.

<כפיר כהן: הרשויות המקומיות בעניין זה משמשות גוף מפעיל, אנחנו לא משמשים מעבר לכך שום גוף שמנחה או שעושה פעולה מעבר להפעלה כמו יתר הגופים: :ויצ"ו", נעמ"ת", "אמונה" וכו'.

<כפיר כהן: ככל שמשרד הכלכלה יחליט להרחיב את השעות, לשנות את הכללים – מרכז השלטון המקומי בשם הרשויות המקומיות יתמוך בהצעה הזאת - - -

עאידה תומא סלימאן: בעצם משרד הכלכלה אפשר הארכה.

<כפיר כהן: באופן גורף.

עאידה תומא סלימאן: איך אתם יכולים - - -

<כפיר כהן: ככל שהרשויות המקומיות לא נושאות על כפתיהן את העלות הנוספת של השעה הזאת, כמובן זה נטל שההורים יצטרכו לשאת בו.

<כפיר כהן: הרשויות המקומיות - - -

עאידה תומא סלימאן: סליחה, אני רוצה להבין.

עאידה תומא סלימאן: ההורים שמבקשים להאריך, עד כמה שידוע לי הם משלמים.

עאידה תומא סלימאן: נכון?

עאידה תומא סלימאן: <קריאה:> המשרד גם מסבסד את - - -

עאידה תומא סלימאן: שנייה, אני לא מבינה מה הטענה פה.

<כפיר כהן: אין טענה, אני לא באתי לטעון.

עאידה תומא סלימאן: אתה אמרת 'באם יחליט המשרד אנחנו כן נפעיל'.

עאידה תומא סלימאן: אני אומרת ככה, המשרד כן החליט, המשרד גם מסבסד, ההורים משלמים – אז מי החליט על המינימום הזה ומתי זה התחיל להיות?

<כפיר כהן: אצלנו אין - - -

עאידה תומא סלימאן: אין מינימום?

<כפיר כהן: יכול להיות שישנן רשויות שבצורה פרטנית אצלן ישנו איזה מינימום, אבל ככל שיש בודקן וישנן הוראות ברורות של משרד הכלכלה, שום רשות לא יכולה לעקוף את זה ולהחליט לעצמה.

יגאל גואטה: סליחה, אני ממש מתנצל שאני אומר את זה, אבל גם בתשובה שקיבלנו קודם מ"נעמ"ת" וגם בתשובה שאנחנו מקבלים ממך ההרגשה שלי שלא ממש עשו פה שיעורי בית.

יגאל גואטה: יש פה משהו מאוד נקודתי, הפעלת המעון עד השעה 5 מאושרת על ידי משרד הכלכלה - - -

<כפיר כהן: מתוקצבת גם.

יגאל גואטה: מתוקצבת, הכול.

יגאל גואטה: השאלה, האם אתם מגבילים את הארכת הזמן בכמות הילדים, כן או לא?

יגאל גואטה: יש כרגע חוסר מידע בין הגופים באשר לכמות הילדים שאמורה להישאר על מנת שיתנו את השירות הזה.

יגאל גואטה: אין בזה שום החלטה לא של משרד הכלכלה ולא של אף אחד.

יגאל גואטה: הארגון הזה החליט שמ-10 ילדים ומעלה הוא כן ישאיר מטפלת, הארגון ההוא החליט שרק מ-20 ומעלה.

יגאל גואטה: הבקשה שלנו הייתה לאשר לפחות בשלב התחלתי, כי אני מאמין ואין לי ספק שגם אם יאשרו את זה עבור ילד אחד מהר מאוד זה ילך ויגדל.

יגאל גואטה: האנשים פשוט יראו שיש בכלל אופציה כזאת, ההורים יראו שיש אופציה כזאת – אין לי ספק שרובם ככולם בסוף ירשמו לזה.

יגאל גואטה: כרגע - - -

<כפיר כהן: אדוני, אני אתן לך תשובה מהימנה.

<כפיר כהן: אני אצא החוצה, מפאת הנימוס, אני אברר את העניין ואתן לך.

<כפיר כהן: - -

יגאל גואטה: יפה.

יגאל גואטה: זה מה שאני אומר.

יגאל גואטה: אני חושב שלא נגענו בעניין.

יגאל גואטה: התשובות שאנחנו רוצים לקבל היום פה, שאנחנו פותחים את המעון לשעה הנוספת בלי הגבלת מספר הילדים.

יגאל גואטה: זאת אומרת, מילד ומעלה המעון יישאר פתוח ולו לחצי שעה, לא חייב להיות שעה.

יגאל גואטה: אני חושב שחצי שעה זה זמן די מספיק.

<כפיר כהן: כאמור, אני אצא, אברר ואמסור.

יגאל גואטה: אני אשמח מאוד שהתשובה תהייה חיובית.

עאידה תומא סלימאן: אני נותנת את רשות הדיבור לגברת רחל סרור, "ויצ"ו" ישראל.

עאידה תומא סלימאן: בבקשה.

<רחל סרור: גם אני השבתי בכתב.

<רחל סרור: צריך לזכור, אנחנו מפעילים גם 184 מעונות יום.

<רחל סרור: המבנה של ההפעלה הוא בעצם החלטה של הרגולטור, של משרד הכלכלה.

<רחל סרור: המעונות פועלים עד 4, השירות התוספתי שאנחנו נותנים להם בבוקר מגובה בנוהל של משרד הכלכלה גם, לא השירות של אחרי השעה 4 למרות שיש איזה סבסוד של משרד הכלכלה.

<רחל סרור: למה, כי במכסה מסוימת זה לא מאפשר העסקה של שתי מטפלות שהן מחויבות לשמור את בטיחותם של הילדים.

<רחל סרור: לכן, מראש תחמנו את זה למספר מסוים.

<רחל סרור: יחד עם זאת, במקומות שבהם - - -

יגאל גואטה: שהוא כמה?

<רחל סרור: עד 10.

יגאל גואטה: מ-10, לא עד 10.

<רחל סרור: אני אסייג את זה במשפט.

<רחל סרור: במקומות בהם הייתה קבוצה פחות מ-10, בדקנו את זה וגם אפשרנו את זה.

<רחל סרור: אבל, בטוח לא פחות משתי מטפלות.

עאידה תומא סלימאן: אני יכולה לשאול שאלה?

<רחל סרור: כן.

עאידה תומא סלימאן: משרד הכלכלה יודע על הפעילות של מינימום?

<רחל סרור: כן.

<רחל סרור: הכול מוצהר ושקוף.

עאידה תומא סלימאן: אני פשוט שואלת, אני לא יודעת, אני מבררת.

<רחל סרור: אין לי אפילו מספרית לומר, אני אוכל לברר כמה ילדים יש, כי זה לא האינטרס של כולם.

<רחל סרור: יכולתי להחליט על סכום מסוים ולאפשר פעילות עד השעה 5 לכלל ההורים.

<רחל סרור: אני אימא, מעולם לא סיימתי לפני השעה 5, לא כשהייתי צעירה וגם לא היום כשילדיי בוגרים.

<רחל סרור: את הקושי אני מבינה.

<רחל סרור: תמיד העסקתי מעבר, אבל זה לא אינטרס של כלל ההורים.

עאידה תומא סלימאן: מה התמחיר שהורים - - -

<רחל סרור: את זה אני אבדוק.

<רחל סרור: אני לא כל כך מתעסקת עם זה, אבל אוכל לבדוק.

עאידה תומא סלימאן: משרד הכלכלה, אני בטוחה שהוא יודע מה הורה צריך לשלם ומה אתם מסבסדים.

יגאל גואטה: זה תלוי בדרגה.

<גלית יעקובוב: אנחנו לא קבענו את הסכום שצריך לשלם.

<גלית יעקובוב: אנחנו השארנו את זה פתוח מתוך הנחה ש בגדול זה יהיה בהתאם לשעות של התעריף.

<גלית יעקובוב: אנחנו קבענו כמה אנחנו משתתפים בהתאם לדרגות של הסבסוד הרגיל.

<גלית יעקובוב: זאת אומרת, בהתאם להכנסה לנפש - - -

עאידה תומא סלימאן: כלומר, מה שאתם משלמים ביום רגיל אתם חילקתם ב- 8 והוספתם אותו - - -

<גלית יעקובוב: בגדול.

<רחל סרור: תחשבי שיש הרבה מעונות, לדוגמה כל אלה שלא זקוקים לסבסוד, לא זקוקים לסיוע של משרד הכלכלה - - -

<ליאור גבאי: בדרך כלל מי שעד 5 הוא מי שלא זקוק לסבסוד, זה הייטקיסטים.

<רחל סרור: יש לנו גם המון מעונות כאלה, אנחנו לא מדברים על מעונות שנמצאים בפריפריה.

<רחל סרור: רוב ההורים האלה שצריכים את שעות הארכה, רובם עובדים במקצועות חופשיים.

<רחל סרור: המענה הזה של משרד הכלכלה, גם אם הוא מיטיב לקבוצה הוא לא מיטיב עבור כולם.

<רחל סרור: כלומר, זה לא שירות שווה לכל נפש, גם - - -

עאידה תומא סלימאן: שנייה.

עאידה תומא סלימאן: נקודת ההנחה שההורים האלה שלא צריכים סבסוד הם כן יכולים לממן את השעה הנוספת הזאת.

יגאל גואטה: אפילו חצי שעה.

עאידה תומא סלימאן: אפילו חצי שעה.

<רחל סרור: לא בהכרח.

<רחל סרור: תחשבי שזה בהתאם להכנסה לנפש.

עאידה תומא סלימאן: אני יודעת.

עאידה תומא סלימאן: אני גם יודעת שהיום מעמד הביניים זה לא מעמד הביניים, אבל בסדר.

עאידה תומא סלימאן: השאלה שלי היא אחרת, ברגע שאין את הסבסוד בגנים שלמים שאין שם את הסבסוד, אתם נותנים את האופציה הזאת של הארכה?

<רחל סרור: אנחנו מציעים את זה שווה לכל נפש.

<רחל סרור: יותר מזה, ישנם מעונות שבהם לא מוגדרים ילדי רווחה, אבל אנחנו יודעים שיש שם מאפיין מאוד מסוים שמצריך, אנחנו נשקול, נאמוד, נביא את זה להנהלת חשבונות אצלנו לרואה החשבון, נעשה את הבדיקות ונאפשר משהו שיאפשר קיום.

עאידה תומא סלימאן: לא.

עאידה תומא סלימאן: לא.

עאידה תומא סלימאן: השאלה שלי היא לא מה יחליט רואה החשבון.

עאידה תומא סלימאן: - - -

<רחל סרור: לא, אני מדברת - - -

עאידה תומא סלימאן: סליחה, אני יכולה להסביר את עצמי.

עאידה תומא סלימאן: השאלה שלי היא, האם אתם מציעים בתחילת השנה ואומרים לכלל ההורים שבאים לגנים שלכם אם הם מסובסדים, לא מסובסדים, הם בפריפריה, במרכז הארץ, המעון הזה יכול להיות פתוח עד שעה 5?

יגאל גואטה: עד 4.5 אפילו.

עאידה תומא סלימאן: אלה שלא מסובסדים מה,ם אתם גובים את אותו מחיר לשעת הארכה כמו ההורים המסובסדים או שאתם מוסיפים את הסכום שהמשרד מוסיף?

<רחל סרור: הסכום הוא אותו סכום, הוא אחיד.

עאידה תומא סלימאן: הוא אחיד לכל המעונות.

<רחל סרור: הוא אמור לסבסד את עלות שתי נשות צוות.

<רחל סרור: אנחנו פשוט רוצים להבטיח את ביטחונם של הילדים.

<רחל סרור: אין לנו מטרת רווח - - -

עאידה תומא סלימאן: יכול להיות מצב כזה ש"ויצ"ו" גובה על השעה הזו יותר מאשר "נעמ"ת" גובה על זה, יותר מאשר "נאות מרגלית"?

<רחל סרור: יכול להיות למרות שאני יודעת שראשי הארגונים, אני יודעת שדוקטור נעמי מורנו, שהיא מנהלת האגף שלי, היא בקשר מעולה עם מנהלת האגף של "נעמ"ת", היא בפגישות עבודה - - -

<ליאור גבאי: הערה, בגלל הסיפור של הממונה על ההגבלים אנחנו לא מתאמים שום דבר שקשור לכסף.

<ליאור גבאי: כל מה שקשור להיבטים כספיים יש לנו שיתוף פעולה מול המשרד של כולם ביחד בגלל שזה מחיר בפיקוח.

<ליאור גבאי: כל מה שקשור למחיר – אסור לנו לדבר.

עאידה תומא סלימאן: בואו נשמע את עורכת הדין גלית יעקובוב ממשרד הכלכלה.

יגאל גואטה: מה התשובה הסופית של "ויצ"ו"" לא הבנתי.

<רחל סרור: שאנחנו מאפשרים את זה בכל מעון, אבל בהתניה מסוימת.

יגאל גואטה: על זה הדיון פה כרגע, על ההתניה הזאת.

יגאל גואטה: בשביל זה בדיוק התכנסנו פה.

<רחל סרור: תקשיב, אנחנו ארגון לא פילנטרופי.

<רחל סרור: אם היינו רוצים להציע לכל אחד ולשרוד, אבל במבחן המציאות הכלכלית - - -

עאידה תומא סלימאן: אני רוצה לשאול שאלה.

עאידה תומא סלימאן: איך אתם מקבלים, אתם מאשרים להם את סמל המעון, נכון?

עאידה תומא סלימאן: כל ארגון יכול לגשת לסמל מעון ולקבל את זה אם הוא עומד בתנאים.

עאידה תומא סלימאן: בתנאים שלכם יש משהו שקשור לעניין, כלומר, אתם אישרתם את זה והוא לא מעוגן ברגולציה ברורה.

<גלית יעקובוב: אפשרנו את זה.

<גלית יעקובוב: כלומר, על פי הרגולציה שלנו שהייתה רגולציה מאפשרת.

<גלית יעקובוב: מה זה אומר, זה אומר שכשחשבו על שעות הפעילות של מעון חשבו על 7-4, שזה המון שעות.

<גלית יעקובוב: דרך אגב, יש גם חוות דעת פדגוגיות שהן נגד הדבר הזה, הן נגד להאריך את השעות.

<גלית יעקובוב: הן חושבות שזה עושה נגד לילד וכו' וכו', אבל, מתוך ראיה של עולם העבודה ושל אימהות שממהרות או אבות שממהרים כי הם צריכים להביא את הילד אמרנו שצריך לאפשר את זה.

<גלית יעקובוב: לא לחייב את זה, אלא לאפשר את זה כי בכל קבוצת מעון יש גם את קבוצת ההורים שלא צריכה את השעה הנוספת.

<גלית יעקובוב: לבוא ולהוסיף את זה עכשיו על התעריף המחויב ועל השעות - - -

יגאל גואטה: לא, מצוין, לא מבקשים מהם להוסיף .

<גלית יעקובוב: אז זה רק יפריע להם.

<גלית יעקובוב: לכן, אני חושבת שהמנגנון שנוצר הוא מנגנון שמאפשר, זה לא מחויב.

<גלית יעקובוב: מבחינתנו אמרנו שכל מי שרוצה, זה מופיע וזה מפורסם וכולם יודעים, כל מי שרוצה יכול לעשות את השעה הנוספת.

<גלית יעקובוב: אם הוא עושה הוא חייב שיהיה לו יומן נפרד מהשעה הנוספת כדי שאנחנו נדע בדיוק שהכול מתנהל שם כמו שצריך.

<גלית יעקובוב: באמת כדי שלשמור על הילדים צריך שתי מטפלות מינימום ויש את הסבסוד שלנו.

<גלית יעקובוב: אנחנו כן חושבים שהעמדה של הארגונים שמוצגת פה היא לא בלתי סבירה.

<גלית יעקובוב: זאת אומרת, בא ארגון ואומר: 'תקשיבו, אני לא יכול לממן שתי מטפלות שעה שלמה על ילד אחד בסבסוד שעה אחת לילד'.

<גלית יעקובוב: אי אפשר, לכן הם יכולים לקבוע איזה מינימום בהתאם לתחשיבים שלהם - - -

עאידה תומא סלימאן: אתם חשבתם פעם שאולי יכול להיות שאותו ארגון מפעיל עוד מעון יום שיש בו 15 ילדים שנשארים, זה מעל ומעבר לשתי המטפלות, חשבתם על זה?

<ליאור גבאי: כן, אבל זה שקלול של כל ארגון.

<גלית יעקובוב: זה מה שאישרנו בתור רגולטור, זה הנושא שהשארנו לשיקול דעתו של כל ארגון.

<גלית יעקובוב: דרך אגב, כן אפשרנו לחבר כיתות.

<גלית יעקובוב: זאת אומרת, אם יש במעון, בדרך כלל מעון סטנדרטי זה 3 כיתות מעון של כמה גילאים.

<גלית יעקובוב: ידענו שיש בעיה שמכל כיתה יש ילד, אז נתנו אפשרות שאנחנו לא נותנים בשעות המעון, נתנו אפשרות שבשעה הנוספת הזאת יהיה חיבור של הגילאים של אותה כיתה כך ששתי מטפלות שומרות, כדי להגיע למספר המינימום הזה ובאמת לאפשר את השעה הנוספת.

עאידה תומא סלימאן: אפשר להרחיב יותר כדי להבין את התמונה, כמה משלם היום הורה עבור השעה הזו וכמה המשרד משלם פלוס מינוס, המשרד ברור כמה?

<גלית יעקובוב: המשרד, יש טבלה, היא נמצאת באתר שלנו, אני אוכל לצרף אותה.

<גלית יעקובוב: לגבי הארגונים, כל ארגון - - -

יגאל גואטה: כמה המשרד משלם עבור השעה הזאת?

<גלית יעקובוב: המשרד משלם עבור השעה הנוספת, אם זו הדרגה הכי נמוכה, 70 שקל לשעה להורה.

יגאל גואטה: 70 שקל לשעה להורה המשרד מממן את הארגון.

<גלית יעקובוב: זה הדרגה של מי הכי - - -

עאידה תומא סלימאן: ההורה, כמה הוא משלם?

<גלית יעקובוב: את זה כל ארגון יכול להגיד בהתאם - - -

<רחל סרור: אני יכולה לצאת החוצה דקה ולהתקשר.

יגאל גואטה: 70 שקל לשעה?

יגאל גואטה: לא, זה לחודש.

יגאל גואטה: 70 שקל לילד לחודש.

<גלית יעקובוב: לחודש, עבור השעה הנוספת.

<רחל סרור: ששכר מינימום למטפלת - - -

יגאל גואטה: זה לשעה או חלק ממנה?

<גלית יעקובוב: הוא יכול להגיע לפני השעה 5 ולקחת את הילד והוא עדיין - - -

יגאל גואטה: או.

יגאל גואטה: קיי, אבל מבחינתם, ההורים כבר באו עד 4.5 ולקחו, אתם מקבלים שעה?

<גלית יעקובוב: אנחנו מבחינתו, כל מי שמשתתף בשעה הנוספת מקבל את הסכום גם אם הוא בא לקחת את הילד קודם.

יגאל גואטה: וכמה עולה מטפלת לחודש?

<רחל סרור: זה מה שאמרתי, השכר לשעה למטפלת ממוצעת כולל חבות מעביד, נע בין 55 ל- 65 שקל.

עאידה תומא סלימאן: אני מבקשת, אי אפשר לנהל שיחות צד כאלה.

<רחל סרור: אני אגיד את מה שאמרתי קודם, השכר לשעה למטפלת ממוצעת הוא בין 55 ל-65 שקל לשעה.

<רחל סרור: אני לא מדברת על הוותיקות ביותר - - -

יגאל גואטה: ליום.

<רחל סרור: לשעה.

יגאל גואטה: מה שמעניין בדיונים האלה, סליחה שאני עוצר אותך, כל פעם שמדברים מהצד של העלות שלכם זה נהייה המון כסף וכשמדברים מהצד של המטפלות הן מקבלות שכר עוני.

יגאל גואטה: אני אף פעם לא יודע איפה האמצע פה.

<רחל סרור: הן מקבלות שכר עוני.

יגאל גואטה: ב-65 שקל אני יכול לעבוד אצלך?

יגאל גואטה: זה יותר ממה שאני מרוויח פה בכנסת.

יגאל גואטה: חבות מעביד זה 30%, - - -

<רחל סרור: אני צריכה לענות על ההערה הזאת.

<רחל סרור: אני בטוחה שלא היית מסכים להיות ולו יום אחד בתפקיד הזה ובשכר הזה לשעה, ואני לא אשאל אותך - - - <קריאה:> גם בשכר גבוה הוא לא יכול.

יגאל גואטה: את יודעת מה, אני אענה לך.

יגאל גואטה: החודש קיבלתי בפעם הראשונה, הנה אני אגלה לך - - -

עאידה תומא סלימאן: אני חושבת שאנחנו גולשים מהדיון שלנו ואני מבקשת - - -

<רחל סרור: זו הערה קנטרנית.

<רחל סרור: אני אגיד - - -

יגאל גואטה: זו לא הערה קנטרנית, מותר גם לשמוע ההערות ומותר גם לא לקבל אותן.

יגאל גואטה: אני לא חושב שמטפלת במעון, ואני אבדוק את זה.

יגאל גואטה: אני מבטיח שאני אחזור אליך, אני יודע מכל הארגונים שמטפלת לא מקבלת 65 שקל לשעה.

יגאל גואטה: אני יודע כמה זה חבות מעביד, אני בא מהתחום העסקי ולא מהתחום הפרטי.

יגאל גואטה: חבות מעסיק במקרה הכי גרוע זה 35%.

יגאל גואטה: או.

יגאל גואטה: קיי, אז מ- 65 שקל נשאר 45 שקל לשעה, מעניין באמת לבדוק אם זה מה שמקבלות המטפלות שלכם.

עאידה תומא סלימאן: אני כבר קיימתי פה דיונים בוועדה, אני לא יודעת על "ויצ"ו" ונעמ"ת", אבל קיימתי פה דיונים על נשים שעבדו במעונות יום ולא קיבלו לא שכר מינימום ולא חצי מהשכר המינימום.

עאידה תומא סלימאן: אני יודעת את זה.

עאידה תומא סלימאן: מה שאני רוצה, בואו שוב נתמקד.

עאידה תומא סלימאן: כשיהיה דיון על שכר העבודות אנחנו נדבר על שכר העובדות.

עאידה תומא סלימאן: סליחה, אני מנסה לעשות קצת סדר בדיון הזה.

עאידה תומא סלימאן: אני מבינה, אני לא יודעת איך עושים את השקלולים האלה, אבל מה שברור לי, וזאת המטרה שלי תמיד, שהארגונים כאשר יפעילו מוסדות כאלה ייתנו לפחות שכר מינימום ויעבדו לפי החוק במוסדות האלה.

עאידה תומא סלימאן: ממה שברור לי, מה שנותן משרד הכלכלה הוא לא מכסה כלום מזה.

עאידה תומא סלימאן: 70 שקל בחודש, אני לא יודעת איך אתם עשיתם את השקלול הזה, בטח עשיתם אותו על מעון שלם כאשר כאילו משלמים עבור 30 ילדים וכאשר הם הלכו על המינימום.

עאידה תומא סלימאן: הפרצה הזו ברגולציה של משרד הכלכלה, אתם לא באתם והחלטתם.

עאידה תומא סלימאן: אני מבינה שתמיד יש מה שנקרא הוצאות קבועות לניהול כל פרויקט, ויש הוצאות שהן בנויות על עצם העובדה של כמה קליינטים או מקבלי שירות נמצאים.

עאידה תומא סלימאן: למשל, במקלטי נשים במקרה שיש תפוסה מלאה מקבלים לפי התפוסה המלאה כפול סל השירות.

עאידה תומא סלימאן: אם לא, מקבלים מינימום 80% כדי שהמקלטים יוכלו לתחזק את עצמם אפילו כשאין נשים בתוכם.

עאידה תומא סלימאן: הם משקללים את זה בסוף השנה.

עאידה תומא סלימאן: השאלה שלי, האם לא כדאי, אנחנו מדברים על רמת המקרו, האם לא הגיע הזמן שמשרד הכלכלה שבונה מעונות ומשקיע 200 מיליון שקל בשנה, כדי לעודד נשים לצאת לעבודה, שייקח עוד צעד שבו הוא מתחשב גם בנשים, בעיקר בנשים.

עאידה תומא סלימאן: בואו לא נשלה את עצמנו, מי שמוציא את הילדים מהגן הם בדרך כלל נשים, בכל זאת גם גברים, לבוא ולעשות איזה רגולציה שבאה ואומרת: 'כדי לאפשר למעון אני משלם מינימום'.

עאידה תומא סלימאן: סכום מינימלי, לא פר ילד, אלא אם למעון יש 15 תעשו שקלול כמה עולה השעה הזו לארגונים ותגידו זה החלק שלנו וזה חלק של ההורים.

<גלית יעקובוב: אני מזכירה שכל הסבסוד שלנו הוא לא בנוי בצורה של פר ילד.

<גלית יעקובוב: לשנות את המערך למה שנקרא תשלום לארגון, זה - - -

עאידה תומא סלימאן: אלא בנוי פר מה?

<גלית יעקובוב: פר הורה.

<גלית יעקובוב: הרי המערך התשלומים שלנו, אנחנו הרי לא משלמים לארגונים.

<גלית יעקובוב: הארגון קובע את המחיר שלו.

<גלית יעקובוב: הוא אמור להיות עד לתעריף המקסימלי האפשרי ואנחנו משתתפים בחלקו של ההורה.

<גלית יעקובוב: זאת אומרת, אנחנו באים ואומרים להורה: 'אתה צריך לשלם 1,500, 2,000 שקל, אנחנו מהסכום הזה נשתתף ב-800 שקל ואתה תשלם את היתר.

<גלית יעקובוב: כך זה עובד במעונות ברגיל וככה גם עובד בשעה הנוספת - - -

יגאל גואטה: הכסף עובר להורה או - - -

<גלית יעקובוב: הכסף עובר להורה דרך הארגון.

<גלית יעקובוב: מה זה אומר, הארגון מקבל את החלק של ההורה מאיתנו ואת החלק הנוסף של ההורה ישירות מההורה, של ההשלמה של מה שההורה צריך לשלם.

<גלית יעקובוב: ככה זה עובד וככה גם השעה הנוספת הזאת נבנתה.

<גלית יעקובוב: נגיד שביחסיות הרגילה של הסבסוד שלנו, עשיתי לרגע חישוב מהיר, יוצא שאנחנו משתתפים ב-56% מהעלות של שהות הילד במעון בדרגה 3.

<גלית יעקובוב: אם נלך על ה-70 שקל שאמרנו ולוקחים את זה אפילו לא ב-56%, אלא בפחות.

<גלית יעקובוב: נראה לי שבגדול אנחנו עדיין במקומות סבירים.

<גלית יעקובוב: אני לא יודעת כמה גובים פה - - -

יגאל גואטה: לפי מה שהיא אומרת העלות היא משהו בסביבות 1,500 שקל מינימום כדי להשאיר מטפלת אחת לשעה נוספת - - -

<גלית יעקובוב: אה, זה חלוקת ילדים - --

<ליאור גבאי: תגיד לי, יש הוצאות חשמל, יש הוצאות - - -

יגאל גואטה: רגע, רגע, אני מדבר רק על העלות של המטפלת, זה 1,500 בקירוב - - -

עאידה תומא סלימאן: או.

עאידה תומא סלימאן: קיי, 3,000 שקל לשתיים, עוד 1,000 שקל לכל מיני, אז יש לך 4,000 שקל על 10 ילדים.

עאידה תומא סלימאן: זה יוצא 400 שקל לילד- - -

<ליאור גבאי: אין מציאות כזאת.

יגאל גואטה: והם נותנים 70 שקל מה-400

עאידה תומא סלימאן: 70, ואתם גובים כ-300.

<ליאור גבאי: אין מצב לגבות 400, אי אפשר.

עאידה תומא סלימאן: 300 הוא אומר.

יגאל גואטה: כמה גובים?

<ליאור גבאי: מקסימום יגבו 300.

יגאל גואטה: מקסימום 300 לשעה?

<רחל סרור: אני אבדוק את זה.

<ליאור גבאי: רגע, אבל זה בפיקוח.

<גלית יעקובוב: זה לא נמצא בצו הפיקוח, אפשר לעשות חישוב.

<גלית יעקובוב: החישוב הוא על פי צו הפיקוח.

<ליאור גבאי: בעידן של היום ההורים לא טיפשים.

<ליאור גבאי: הורים עושים חשבון פשוט: 'יש לי דרגה 3, לדרגה 3 זה הסכם שלי, אתם מקבלים עבור זה כך וכך, זאת ההשתתפות'.

<ליאור גבאי: אי אפשר לבוא להורים להגיד להם 400 שקל.

<ליאור גבאי: א', זה לא ריאלי, זה לא מציאותי.

<ליאור גבאי: ב', גם הורים עושים את התחשיב על פי סל ההשתתפות.

<ליאור גבאי: הורים מבינים את זה.

<גלית יעקובוב: אני גם לא חושבת שאפשר לחשב את העלות של המטפלת על השעה הזאת כאילו - - -

יגאל גואטה: גם את העלות של 65 ,אני חישבתי לפי מה שהיא אמרה.

יגאל גואטה: הלכתי ממש ממש על מטפלת מפקחת.

עאידה תומא סלימאן: סליחה, חבר הכנסת גואטה, אצלי הדיונים ממש ככה ממוקדים, אז בוא נתמקד.

עאידה תומא סלימאן: בדיוק נאמר לי פה ואני מסכימה, אתם עדיין מחשבים את שעת העבודה הנוספת של העובדת כשעה רגילה.

עאידה תומא סלימאן: היא כבר עובדת מהשעה 7 - - -

<ליאור גבאי: זה חלק מהעניין.

<ליאור גבאי: צריך לחשב.

<רחל סרור: אני משתדלת לא להעסיק עובדת שעובדת 100%, כי לצערנו לא כולן עובדות 100% משרה.

<רחל סרור: אני לא יכולה להציע לה - - -

<ליאור גבאי: יש לך עובדות שעובדות מ-4 עד 5?

עאידה תומא סלימאן: לא.

עאידה תומא סלימאן: מ-2 עד 5.

<ליאור גבאי: גם מ-2 עד 5 אין.

יגאל גואטה: אפשר הערה קטנה?

יגאל גואטה: בעקבות מה שהגברת ממשרד הכלכלה אמרה שהם משלמים בכל מקרה מ-4 ומעלה, הם משלמים את ה-70 שקל, אולי אפשר לנצל את זה ולבקש מהארגונים לא לעשות שעה, לעשות חצי שעה.

יגאל גואטה: כי בכל מקרה הם משלמים 70 שקל - - -

עאידה תומא סלימאן: הם ישלמו 35 - - -

יגאל גואטה: לא, היא אמרה 70 בכל מקרה.

<גלית יעקובוב: לא.

<גלית יעקובוב: הם מחויבים להציג את זה להורים: 'אתם יכולים לבוא לקחת את הילד בשעה 5'.

<גלית יעקובוב: אם ההורה בא ולוקח אותו ב-4,5, זו זכותו המלאה.

<גלית יעקובוב: אני לא מתערבת ולא מפחיתה את הסבסוד בשביל זה.

<גלית יעקובוב: הוא, הארגון כן מחויב להציע את השירות להורה עד השעה 5.

עאידה תומא סלימאן: תמר שמואל מהחברה למתנ"סים בבקשה.

עאידה תומא סלימאן: יש לך מה להוסיף גברתי?

<תמר שמואל: אם מה שאמרו פה ונאמר, אני מסכימה איתו וגם רוצה כן להגיד שצריך לקחת בחשבון, נאמר פה חצי שעה-שעה.

<תמר שמואל: קודם כל, בעולם התעסוקתי של היום חצי שעה הרבה פעמים היא משמעותית, ונאמר פה שצריך את השעה ואפילו יותר.

<תמר שמואל: דבר נוסף, מבחינה חינוכית פדגוגית קהילתית, אי אפשר להביא מטפלת שתעבוד רק בין 4 ל-5 עם אותה קבוצת ילדים.

<ליאור גבאי: לא שייך, ברור.

<ליאור גבאי: גם ההכרות הזאת לילד - - -

עאידה תומא סלימאן: אף אחד לא הציע את זה פה.

עאידה תומא סלימאן: גברת שרית סויסה מ"יובלים" – רשת מעונות יום בבקשה גברתי.

<שרית סויסה: ראשית אני מברכת על ההצעה הזאת.

<שרית סויסה: אני ככה באה מתוך השטח ואני רואה כמה שזה יכול להועיל ולעזור.

<שרית סויסה: אני רואה את הלחץ הזה של ההורים שכולם ביחד מגיעים ממש בחמש הדקות לפני 4 וכל אימא רוצה לשמוע מה היה עם הילד במשך כל השעות ולקבל דיווח.

<שרית סויסה: גם הצוות כבר מאוד ממהר לחזור לבית ולמשפחה.

<שרית סויסה: אני חושבת שזו הצעה מאוד מאוד חכמה, רק אנחנו צריכים לראות איך בשטח מיישמים את הדבר.

<שרית סויסה: קודם כל כמו שאתם אומרים, אף מטפלת לא תגיע לשעה אחת.

<שרית סויסה: לחלק את יום העבודה לשתיים, מטפלת שתעבוד רק בוקר ומטפלת שתגיע לעבוד בצהריים זה לא פשוט ובמיוחד שאנחנו מחפשים להעסיק מטפלות עם הכשרה, מטפלות רציניות שתחזקנה מעמד במעונות ולא שתתחלפנה לנו כל שני וחמישי.

<שרית סויסה: אני חושבת שגם את כל סדר היום והמערך הפדגוגי צריך להתאים לעוד שעה נוספת.

<שרית סויסה: ברגע שתהייה הצעה של שעה נוספת, אני בטוחה שרוב ההורים ינצלו אותה ולא נישאר רק עם 10 או 15 ילדי מעון שנשארים לשעה הנוספת הזאת.

<משה סויסה: סדר היום יצטרך להשתנות.

<משה סויסה: אם ארוחת הצהריים היא בשעה 12:30-13:00 והם הולכים לישון באזור 13:00-13:30 וקמים לארוחת מנחה בשעה 15:00, אז אנחנו צריכים לעשות משהו שהילדים לא יהיו בשירותי בייביסיטר, כמו ששמענו בוועדות הקודמות, אלא שיהיה להם יום חינוך ארוך עד שעה 5.

<משה סויסה: אם כך, זה דורש רה-ארגון על כל היום.

<משה סויסה: זאת הצעה מבורכת, אבל היא הצעה שבעצם תדרוש חשיבה מחודשת על כל יום הפעילות.

<משה סויסה: כמובן שהנושא של השכר של המטפלות, כי אינה דומה השעה שהמטפלת עובדת ומקבלת שכר מינימום או קצת יותר, כמו שאמרו פה, או הרבה יותר בין השעה 11:00 לבין 12:00 לבין עובדת שעובדת בין השעה 4 לשעה 5.

<משה סויסה: אני מסיים, אני מברך על הצעתו של חבר הכנסת יגאל גואטה.

<משה סויסה: באמת זו הצעה מבורכת.

<משה סויסה: זה משהו שיכול לתת עזרה לאימהות.

<משה סויסה: אנחנו עדים, אנחנו רואים תופעה כזאת במגזר החרדי שאימהות עובדות בתל אביב ורצות עם אוטובוסים עם נהג מרוצים והן מגיעות בשעה 4 להוציא את הילד.

<משה סויסה: הן רוצות לקבל אינפורמציה על התינוק, הן לא יכולות לקבל.

<משה סויסה: צריך חשיבה מחודשת על כל ההיבטים שהצגנו.

יגאל גואטה: ואתם מרימים את הכפפה הזאת כמו - - -

<משה סויסה: אנחנו מרימים את הכפפה.

יגאל גואטה: סופית?

<משה סויסה: סופית.

יגאל גואטה: ממתי?

<משה סויסה: אנחנו מרימים את הכפפה.

<משה סויסה: אני נתפס באילן גבוה, אם ליאור גבאי אמר מה-1.9, גם אני מוכן להרים את הכפפה.

<משה סויסה: אני מקווה שיושבת ראש הוועדה תכנס עוד כמה וועדות כדי שיהיה לנו גם כמה תשובות לגבי הצוות - - -

יגאל גואטה: להתחיל לפני 1.9.

<משה סויסה: לקבל צוות טוב שנוכל גם לתת לו מענה מה-1.9 כשאתה נשאר פה עד שעה 5, כי המטפלות מגיעות לשעה 4 הן כבר - - -

יגאל גואטה: אבל זה שאתם מרימים את הכפפה החל מה-1.9 זה לא תלוי ביושבת הראש כרגע.

<משה סויסה: אנחנו מוכנים להרים את הכפפה מ-1.9, אנחנו נעבוד.

<משה סויסה: אני רק אומר, אני אצטרך לפעול חזק יחד איתך בכדי שיהיו לנו תנאים למטפלות.

יגאל גואטה: אנחנו איתכם.

עאידה תומא סלימאן: אני חושבת שברגע שמעון יום מתחיל לפעול והוא נותן את האופציה הזאת, נותן אותה בלי הגבלות, אני חושבת שהרבה מההורים שאולי היו הולכים לגנים אחרים, למעונות יום אחרים, יתחילו לזרום למקומות האלה שיש בהם - - -

<ליאור גבאי: גברתי יושבת ראש הוועדה, לשמחתנו או לצערנו, זו לא הבעיה של הארגונים.

<ליאור גבאי: הוויכוח שלנו עם המשרד זה רק לא לקבל ילדים.

<משה סויסה: גברתי היושבת ראש, אתמול פנתה אלי אימא ואמרה שהילד - - -

עאידה תומא סלימאן: אני יודעת מה שקורה פה - - -

<ליאור גבאי: אנחנו לא צריכים עידוד רישום.

<ליאור גבאי: לשמחתנו כבר - - -

<משה סויסה: גברתי היושבת ראש, אתמול פנתה אלי - - -

עאידה תומא סלימאן: אדוני חכה שנייה.

עאידה תומא סלימאן: אני חושבת שיש לנו פה מין דיבור בצורה מקבילה ואנחנו לא יורדים לעניין.

עאידה תומא סלימאן: זה שבאים ומכריזים 'אנחנו מוכנים', אני מבינה את זה.

עאידה תומא סלימאן: אבל, אף אחד לא אומר שההכרזה הזו, וזה נאמר בהתחלה, תלוי בשינוי ברור במדיניות ובסבסוד של משרד הכלכלה.

עאידה תומא סלימאן: אני כבר מתחלה כיוונתי ושאלתי את השאלות כי אני יודעת שזה כרוך בזה.

עאידה תומא סלימאן: בינתיים משרד הכלכלה תיאר לנו את המצב הקיים.

עאידה תומא סלימאן: איך שאני מבינה, גברת עורכת הדין גלית - - -

<גלית יעקובוב: התואר הזה, אסור לקרוא לי בתואר השני, כרגע אני מנהלת האגף למעונות יום בלי עורכת הדין.

<גלית יעקובוב: בשירות המדינה - - -

עאידה תומא סלימאן: או.

עאידה תומא סלימאן: קיי, אז אסור לקורא לך עורכת דין, גברת גלית - - -

יגאל גואטה: גברת גלית שאסור לקרוא לה עורכת דין.

עאידה תומא סלימאן: שנאסר עליה להיקרא עורכת דין.

עאידה תומא סלימאן: גלית, אני מבינה שאין לך עכשיו שום הצעה קונקרטית בנושא הזה.

עאידה תומא סלימאן: את אומרת לנו: 'זה המצב שקיים'.

עאידה תומא סלימאן: את לא מוסמכת לתת תשובה אחרת?

<גלית יעקובוב: זה לא שאני לא - - -

עאידה תומא סלימאן: את הולכת לבדוק, מה בדיוק?

<גלית יעקובוב: א', מעולם לא הוצף לנו הנושא הזה כאיזה בעיה שזה הגורם המונע.

<גלית יעקובוב: מה שכן הוצף לנו כגורם מונע, וזה כן הגיע מכל מיני תלונות, דווקא העדר רישום.

<גלית יעקובוב: זאת אומרת, יש מעונות וצהרונים, אגב הבעיה חוזרת על עצמה גם במעונות וגם בצהרונים ולא רק אצלנו, עשינו ברור, לא מספיק הורים רוצים את השירות הזה.

<גלית יעקובוב: אם מספיק הורים רוצים את השירות הזה אז אין שום בעיה.

עאידה תומא סלימאן: את יודעת את הסיפור עם התרנגולת והביצה.

עאידה תומא סלימאן: אם המחירים גבוהים אז לא נרשמים ואי אפשר לעשות כלום כי הורים לא נרשמים, ככה זה.

יגאל גואטה: אגב, רק מהטלפונים שקיבלתי מנשים אפשר לפתוח ארגון חדש.

<גלית יעקובוב: מאחר וגם אני אם עובדת, גם אני תמיד נמצאת ברשימת האימהות שרק מחכות שיאשרו לי שהשירות נפתח, כי בלי זה אי אפשר כלום.

<גלית יעקובוב: זה בדיוק נמצא ככה, כמות האימהות שרוצות שיפתח השירות לבין זה שלא כולם נרשמים.

<גלית יעקובוב: עכשיו בהחלט יכול להיות שזה המחיר, יכול להיות שזה גם חוסר צורך כי יש אימהות שלא צריכות את השעות הנוספות.

<גלית יעקובוב: אני רק אומרת, כל בקשה לתוספת סבסוד ושינוי כזה וכזה, כל פעם שזה מגיע אנחנו מיד שולחים ומבקשים לבדוק את זה.

<גלית יעקובוב: אנחנו נעשה את זה גם הפעם.

<גלית יעקובוב: אני רק אומרת את מה שאנחנו אומרים תמיד תמיד, התשובה שניתנת תמיד: השמיכה היא מאוד מאוד קצרה, אם נעלה את הסבסוד פה אנחנו ניקח אותו ממקום אחר.

<גלית יעקובוב: לדעת מי שאחראי על התקציבים, גם כך התעריפים שלנו הם מאוד מאוד גבוהים.

<גלית יעקובוב: הסכומים בהם עלינו ברמת הסבסוד של ילדים משנה לשנה מראה את העלייה במיליונים שניתנים בדבר הזה.

<גלית יעקובוב: אנחנו נעלה את הפנייה, אבל אני מניחה שזה לא - - -

עאידה תומא סלימאן: או.

עאידה תומא סלימאן: קיי.

עאידה תומא סלימאן: אני רק רוצה להגיד בעניין.

עאידה תומא סלימאן: אנחנו נפנה באופן רשמי.

עאידה תומא סלימאן: בעניין הרישום אני רק רוצה להגיד, זה כמו שבתחילת הבנייה של המעונות ביקשו מהרשויות המקומיות, אחד התנאים של מתן התקציב לבניית מעון זה רשימת ילדים שנרשמו.

עאידה תומא סלימאן: כאשר למשל במועצה מקומית כזאת או אחרת, כמו המועצות המקומיות הערביות, לא היה מעונות יום, אז לאן ירשמו הילדים?

עאידה תומא סלימאן: כאילו, הילדים לאן ירשמו אם אין מעונות יום.

עאידה תומא סלימאן: באו ואמרו: 'תנו לנו את רשימת הנרשמים שלכם כאחד מהתנאים כדי לקבל את התקציב'.

<גלית יעקובוב: לא מוכר לי.

עאידה תומא סלימאן: אני, מוכר לי מאוד וקיימנו דיונים על זה והתנאי הזה בוטל.

עאידה תומא סלימאן: גברת עדינה בר שלום בבקשה גברתי.

<עדינה בר שלום: אני באה מהצד של הסטודנטיות ששמות את הילדים שלהן במעון.

<עדינה בר שלום: לנו במכללה, מהרגע שהקמנו את המכללה יש לנו מעון והוא לא פועל בסטנדרטים הרגילים.

<עדינה בר שלום: הוא פועל בסטנדרטים אחרים לגמרי, הוא מתחיל מהשעה 8 בבוקר, לא מ-7 בבוקר.

<עדינה בר שלום: הוא מתחיל אחרי החגים ולא מספטמבר.

<עדינה בר שלום: הוא מתחיל מהיום שנפתחת האוניברסיטה, כשמתחילים הלימודים האקדמיים והוא גם מסתיים עם השנה האקדמית, קצת יותר מאוחר והסבסוד בהתאם.

<עדינה בר שלום: מי שמפעיל אצלו את המעון זה "נאות מרגלית", הגמישות שם היא יוצאת מהכלל.

<עדינה בר שלום: זה מה שאני רוצה לבקש, קצת גמישות אצל מנהלי המעונות האלה לקראת האימהות.

<עדינה בר שלום: אם האימהות, הסטודנטיות תמיד צריכות עד השעה 5 ולא עד שעה 4, אבל הן גם מתחילות מאוחר יותר.

<עדינה בר שלום: הן לא מתחילות בשעה 7 בבוקר, הן מתחילות בשעה 8 בבוקר.

<עדינה בר שלום: למעשה הילד נשאר את אותן שעות.

<עדינה בר שלום: אנחנו המשכנו את שעות הפעילות, אבל זה פרטי לגמרי, זה כמו בייביסיטר עד 8 בערב, עד שאחרונת הסטודנטיות עוזבת את המכללה.

<עדינה בר שלום: אני חושבת שבכל אוניברסיטה, בכל מכללה צריך להיות מעון כזה.

<עדינה בר שלום: גם במקומות עבודה ובעיקר בהייטק שעובדים בהם כל היום.

<עדינה בר שלום: המעון הזה גם מאפשר קשר בין הילד לאימא שלו בשעות ההפסקה של האימא.

<עדינה בר שלום: שעות הפסקה כאלה יש בכל מקום עבודה ועבודה וגם במכללות, גם באוניברסיטאות.

<עדינה בר שלום: הקשר של האימא עם הילד בין אם זה בהנקה טבעית רגילה ולא מבקבוק, כל מיני דברים קטנים שעוזרים לאם הסטודנטית ללמוד בראש שקט.

<עדינה בר שלום: השקט של הסטודנטית זה דבר שגם לא עוצר אותה בחיים.

<עדינה בר שלום: זה ממשיך לה את החיים בצורה רגילה, היא יכולה להביא ילדים, הילדים נמצאים במקום בטוח.

<עדינה בר שלום: על זה הייתי רוצה שכן יהיה קו במשרד הכלכלה שיחשוב על האימהות הסטודנטיות.

<עדינה בר שלום: תודה רבה.

עאידה תומא סלימאן: תודה רבה גברתי.

<רחל סרור: אפשר להוסיף משהו?

עאידה תומא סלימאן: מהר.

<רחל סרור: קצר.

<רחל סרור: מעונות ייעודיים מיוחדים גם אנחנו מפעילים כמו מעונות במקומות עבודה, מעון במכון וויצמן.

<רחל סרור: הוא נבנה אחרת, משרד הכלכלה שותף, הוא חלק, אבל זה שירות אחר, מיטבי.

<רחל סרור: קבוצת היעד היא שונה ואחרת ואנחנו מתאימים את הסל.

<רחל סרור: יש וועדות היגוי משותפות ויש גם מעונות כאלה, לא בדיוק עד 8 בערב, קצת פחות.

<רחל סרור: כן עושים את ההתאמות עד כמה שניתן לצרכים של אותו מקום שמבקש את השירות.

עאידה תומא סלימאן: או.

עאידה תומא סלימאן: קיי.

עאידה תומא סלימאן: אתה רצית להתייחס לפני הסיכום.

יגאל גואטה: אני חושב שכפי שאמרה היושבת ראש קודם ורמזה על איזה בעדינות מה שנקרא.

יגאל גואטה: כל מעון שפותחים אותו, אף אחד לא מתחייב שיהיו לך ישר 40-50 ילדים.

יגאל גואטה: פותחים, יש רישום ויודעים שבהמשך הדרך שזה מתמלא.

יגאל גואטה: אין לי צל של ספק שגם הצורך הזה יתמלא.

יגאל גואטה: רובן של האימהות העובדות, אף אחת לא מסיימת את העבודה לפני 4, זה מחויב המציאות.

יגאל גואטה: אני חושב שבאמת כדאי לנסות לשכנע אתכם, אחרי שנוביל את זה על ידי היושבת ראש דרך משרד הכלכלה, כמובן שזה יהיה מסובסד בצורה מסודרת ונורמאלית.

<ליאור גבאי: המשרד לא הצהיר לפתוח את הסל הזה.

<גלית יעקובוב: בבקשה, אני אמרתי רק שאני מוכנה להמשיך לעלות הלאה, אתה יודע מה יקרה.

<ליאור גבאי: איפה זה יתקע, בקומה השנייה או באוצר?

עאידה תומא סלימאן: אני מבקשת, תנו לחבר הכנסת גואטה לסיים ואני אסכם.

יגאל גואטה: בכל זאת אני רוצה לנסות כן לשכנע אתם לעשות איזה פיילוט של כמה חודשים.

יגאל גואטה: אתם לא תפשטו רגל בגלל זה.

יגאל גואטה: החשבונות של הרווחים של המעונות שעושים, זה משהו מטורף, אני לא חושב שתפשטו רגל מזה, תעשו פיילוט - - -

<ליאור גבאי: זאת אמירה.

<ליאור גבאי: אדוני חבר הכנסת, אני רוצה למחות - - -

יגאל גואטה: תמחה, זה בסדר.

עאידה תומא סלימאן: לא, זה לא מתנהל ככה.

עאידה תומא סלימאן: אני מאוד מבקשת.

<ליאור גבאי: זאת אמירה לא - - -

עאידה תומא סלימאן: בסדר, אמר.

יגאל גואטה: לא רחוקה מהמציאות מר גבאי.

יגאל גואטה: לא משנה - - -

<מאירה בסוק: נשמע שעושים מיליונים.

יגאל גואטה: כן, עושים מיליונים.

<מאירה בסוק: זה פשוט מעליב.

יגאל גואטה: אבל זה לא איסור.

יגאל גואטה: זה לא איסור לעשות מיליונים.

<ליאור גבאי: אני רוצה לענות ברשותך.

עאידה תומא סלימאן: אני עכשיו מבקשת, חבר הכנסת גואטה, לדבר בנושא שלמענו התכנסנו.

עאידה תומא סלימאן: אני מאוד מבקשת שאף אחד לא יכנס לדברים עכשיו, אני הולכת לסכם את הישיבה.

יגאל גואטה: חוזר ומבקש שתעשו פיילוט.

יגאל גואטה: התכוונותי ואני חוזר ואומר, בתקופת הפיילוט אף ארגון לא יפשוט את הרגל מהמימון החלקי של הפיילוט הזה.

יגאל גואטה: אני בכל זאת מבקש כן לעשות פיילוט.

יגאל גואטה: אני בטוח שהמעונות האלה יתמלאו בסופו של דבר בכמות הנדרשת כדי לממן את הפעילות הזאת.

יגאל גואטה: בסופו של דבר, אני רוצה להודות ליושבת ראש הוועדה, אני רוצה להודות לכם.

יגאל גואטה: צר לי שדווקא ארגונים המנוהלים על ידי גברים שזה: "יובלים" ו"נאות מרגלית" כן הרימו את הכפפה לטובת מעמד האישה ולרווחתה.

יגאל גואטה: תודה רבה.

עאידה תומא סלימאן: תודה רבה חבר הכנסת גואטה.

עאידה תומא סלימאן: כפי שאמרתי בהתחלה, אצלי כבר התקיימו דיונים פה בכל הנושא שקשור למעונות יום וגם לגני ילדים וגם על שכר העובדות.

עאידה תומא סלימאן: אנחנו יודעים שהמצב, והחלק של הזה של הדיון הוא פרוץ.

עאידה תומא סלימאן: בעיניי עוד לא נעשתה בקרה מספקת במשרד הכלכלה כדי להבטיח שנשים שעובדות בארגונים שמנהלים מוסדות כאלה תקבלנה את המגיע להן.

עאידה תומא סלימאן: גם זה חלק מזכויות הנשים, שתקבלנה עבור התעסוקה שלהן כמו שצריך.

עאידה תומא סלימאן: שוב אני מעלה פה את הנושא הזה בפני נציגת משרד הכלכלה, אם כבר המדינה מסבסדת ארגונים כדי שיתנו שירות, אם הוא עושה חוזה התקשרויות אז לפחות את החלק, אני יודעת שהוא קיים, בתוך החוזים האלה שמחייב את הארגונים לציית לחוקי העבודה והגנה על שכר וכדומה, שעליהם יהיה פיקוח אמתי.

עאידה תומא סלימאן: אני מצטערת, אני לא חושבת שזה קיים.

עאידה תומא סלימאן: הפיקוח נעשה מאוד רופף.

עאידה תומא סלימאן: כמי שניהלה ארגון שהיו לו התקשרויות עם משרדי ממשלה, אני אומרת לך,שאף פיקוח רציני לא נעשה בקטע הזה, אני מצטערת להגיד.

עאידה תומא סלימאן: לעניין שלמענו התכנסנו, אני חושבת שחשוב מאוד לקיים בדיקה.

עאידה תומא סלימאן: אני פונה למשרד הכלכלה, אנחנו נפנה בכתב למשרד הכלכלה.

עאידה תומא סלימאן: חבר הכנסת גואטה, כאן אני חושבת שאתה צריך לזכור שאתה חלק מהקואליציה.

עאידה תומא סלימאן: אני חושבת שהבעיה העיקרית פה היא בעיה תקציבית.

עאידה תומא סלימאן: הבעיה העיקרית נאמרה באופן הכי ברור על ידי נציגת הכלכלה, ברגע שירצו לספק את הסבסוד המספיק כדי שכל המעונות יפתחו, אפילו שבשנה הראשונה אולי יספגו ואולי גם משרד הכלכלה יספוג עלייה בסבסוד, אני בטוחה שאחרי זה בצורת החיים ובעולם העבודה שקיים בתוך מדינת ישראל יהיו יותר ויותר הורים שירשמו לשירות הזה.

עאידה תומא סלימאן: אני אפנה ואבקש לבדוק את האפשרות לפתוח את האופציה של סבסוד או לפחות להוריד את העניין.

עאידה תומא סלימאן: אני מאוד מתפלאה על הנושא, מצד אחד אני מבינה את הארגונים על כך שקבעו מינימום כדי שיוכלו לעמוד כלכלית בנטל הזה.

עאידה תומא סלימאן: אבל, אני מתפלא שמשרד הכלכלה לא התייחס בכלל להתניה כשמצד שני הוא אומר: 'אנחנו מאפשרים את זה'.

עאידה תומא סלימאן: המשרד הוא לא שיווני בפני כל הציבור הרחב.

<גלית יעקובוב: אני רוצה רק מילה אחת.

<גלית יעקובוב: א', נראה לי שאיזו אמירה שנאמרה היא לא פירית כלפי הארגונים שבראשם נשים, שמפעילים את האופציה הזאת מתחילת הדרך.

<גלית יעקובוב: כלומר, כל הארגונים שפה, זה לא שהם לא הרימו את הכפפה.

<גלית יעקובוב: הכפפה הורמה כבר מזמן והשירות מופעל שם.

<גלית יעקובוב: נראה לי שחשוב להגיד את זה כי יצא קצת כאילו - - -

יגאל גואטה: מה זה סותר את מה שאמרתי?

<גלית יעקובוב: אתה אמרת שרק גברים שמנהלים - - -

עאידה תומא סלימאן: אתה אמרת שגברים של ארגונים - - -

יגאל גואטה: אני אמרתי רק - - -

עאידה תומא סלימאן: אני אגיד לך בדיוק מה שאמרת.

עאידה תומא סלימאן: אמרת שארגונים שעומדים בראשם גברים הרימו את הכפפה והיו מוכנים, כאשר ארגוני הנשים - - -

יגאל גואטה: להפעיל את המעון בלי מינימום.

עאידה תומא סלימאן: בסדר, אבל אני - - -

יגאל גואטה: זה הכול, זאת עובדה.

עאידה תומא סלימאן: לפעמים אני אומרת דברים וכדאי להקשיב - - -

<ליאור גבאי: אנחנו פועלים כולם יחד.

עאידה תומא סלימאן: אני יודעת שארגוני הנשים הם אלה שהפעילו מההתחלה, הם אלה שספגו את העניין הכלכלי כאשר המדינה לא סבסדה כמו שצריך.

עאידה תומא סלימאן: אני יודעת.

עאידה תומא סלימאן: בדרך כלל ארגונים שנכנסים הם יותר ארגונים שבראשם עומדים גברים.

עאידה תומא סלימאן: עכשיו אני אגיד אמירה מקוממת שאני בטוחה שהיא תקומם את הגברים שבחדר הזה.

עאידה תומא סלימאן: בדרך כלל גברים כשנכנסים לעסקים האלה זה רק כאשר העסקים האלה מתחילים קצת להכניס כסף והופכים את זה לעניין כלכלי - - -

יגאל גואטה: זה עולה בקנה אחד עם שאמרתי קודם ש- - -

עאידה תומא סלימאן: הנשים מכינות, עושות, פותחות את הדרך ואז כשרואים שיש פה איזה פירות שאפשר לקטוף נכנסים הגברים לתמונה.

עאידה תומא סלימאן: - - -

יגאל גואטה: אם מצאו את הגברים בענף הזה, אז סימן שהוא כן מרוויח כסף.

עאידה תומא סלימאן: אני רוצה לומר לך דבר אחד.

עאידה תומא סלימאן: אני ניהלתי, עכשיו אני באמת רוצה שזה יכנס לפרוטוקול.

עאידה תומא סלימאן: אני ניהלתי עומתה שניהלה מקלטים ודירות מעבר וכדומה לנשים ולנערות.

עאידה תומא סלימאן: אני אומרת לך, העסקים האלה, עסקים, השירות הזה אף פעם לא יכניס כסף אם עושים אותו כמו שצריך.

עאידה תומא סלימאן: כמו הרבה מהשירותים שהמדינה מפריטה לאחרונה, היא מפריטה כדי לתקצב אותם מתחת לכסף הראוי.

עאידה תומא סלימאן: ברגע שאני רואה חברות ואנשי עסקים נכנסים לעסק הזה, אני בעיניי, זה פגיעה ישירה.

עאידה תומא סלימאן: למה, כי אף איש עסקים לא נכנס לתחום הזה מתוך אידיאולוגיה.

עאידה תומא סלימאן: האידיאולוגיה היחידה שהוא והחברות נכנסות בגללה, האידיאולוגיה שהם שמכירים זה הון ולעשות כסף, וזה תמיד על גבי מקבלי השירות.

עאידה תומא סלימאן: תודה.

עאידה תומא סלימאן: תודה לכם.

עאידה תומא סלימאן: אנחנו נפנה למשרד הכלכלה.

עאידה תומא סלימאן: אתה תפעל בכל הכוח שלך בתוך הקואליציה שיורידו מיליונים.